41.1 Les entitats subministradores no resten obligades al pagament dels imports inclosos en les factures que emeten pel servei de subministrament domiciliari d'aigua, i que hagin esdevingut impagats, sempre que, d'acord amb el que preveu l'article 75.7 del Decret legislatiu 3/2003, de 4 de novembre, aquests imports hagin estat comunicats i documentats a l'Agència, per tal que aquesta els notifiqui a les persones interessades per al seu ingrés en període voluntari, abans de procedir-ne, si s'escau, a l'exacció en via de constrenyiment.
41.2 La documentació del saldo pendent de cobrament de cada any s'ha d'efectuar com a data límit el 20 de novembre de l'exercici següent a aquell al qual fan referència.
Tanmateix, la documentació pot efectuar-se abans d'aquesta data, sempre que la factura tingui una antiguitat superior a 6 mesos.
41.3 Si resta algun import no documentat d'acord amb el que especifica l'apartat primer, es considera deute tributari líquid de l'entitat subministradora i és reclamat per l'Agència, amb els recàrrecs i interessos previstos en la normativa vigent en matèria de recaptació i liquidació dels tributs de la Generalitat.
41.4 La documentació dels rebuts impagats s'ha de realitzar mitjançant una relació d'aquests ajustada al model que s'incorpora en l'annex A6.
41.5 Totes les entitats subministradores, llevat d'aquelles què per raons organitzatives o tècniques hagin de ser excusades de fer-ho, han de presentar la documentació dels rebuts impagats en suport informàtic i/o via telemàtica, d'acord amb les prescripcions tècniques que determini l'Agència.
41.1 Les entitats subministradores no resten obligades al pagament dels imports repercutits en els seus abonats i no satisfets per aquests sempre i que, d'acord amb el que preveu l'article 50.5 de la LOGTA, aquests imports hagin estat comunicats i documentats a l'Agència, per tal que aquesta els notifiqui als interessats per al seu ingrés en període voluntari, abans de procedir-ne, si s'escau, a l'exacció en via de constrenyiment.
41.2 La documentació del saldo pendent de cobrament de cada any s'ha d'efectuar juntament amb el resum anual de l'any següent, que, amb caràcter general, resten obligades a presentar com a molt tard el 31 de març de cada any.
Tanmateix, la documentació pot efectuar-se abans de la presentació del resum anual sempre que la factura tingui una antiguitat superior a 6 mesos.
La documentació dels impagats ha de ser notificada als subjectes passius contribuents, en relació amb els quals té el caràcter de declaració als efectes previstos en l'article 65 de la Llei general tributària.
41.3 Si resta algun import no documentat, es considera deute tributari líquid de l'entitat subministradora i és reclamat per l'Agència, amb els recàrrecs i interessos previstos en la normativa vigent en matèria de recaptació i liquidació dels tributs de la Generalitat.
41.4 La documentació dels rebuts impagats s'ha de realitzar mitjançant una relació d'aquests ajustada al model A40, que s'incorpora en l'annex A-6.
41.5 Les entitats subministradores subjectes al procediment ordinari han de presentar la documentació dels rebuts impagats en suport informàtic i/o via telemàtica, d'acord amb les prescripcions tècniques que determini l'Agència.